# data[].attributes.body
Maja C. Sølvblad
17/12

Bogens titel er "Monster".
Den er skrevet af Siobhan Dowd og Patrick Ness.
Bogens forlag hedder Gyldendal, og udgivelsesåret er 2015. Bogen har 214 sider.
Jeg ville foreslå bogen til 13+. Den er meget sørgelig, og jeg tror ikke, at børn under den alder, ville forstå den.

# data[].attributes.body
Jeg kunne godt lide bogen, fordi den var meget spændende. I hele bogen tænkte jeg hele tiden "Hvornår er det, moren dør?". Jeg synes den var godt skrevet, fordi til sidst i bogen, da Conor var ved at miste sin mor, blev jeg rørt af det, der stod. Jeg havde det som om, jeg selv stod ved siden af og oplevede det selv, og jeg kan ikke lyve, jeg var ved at fælde en lille tåre. Det ville nok ikke være en bog, jeg selv valgte at læse, men jeg er glad for, at jeg læste den.
Selv om jeg var glad for den, er det nok heller ikke en, jeg ville læse igen. Jeg ved ikke, om jeg ville gide at føle den sorg, som jeg synes, bogen giver mig.
Jeg synes at de rørende tidspunkter i bogen, som når Conor er ved at miste sin mor eller under den 3. historie, var rigtig godt beskrevet, så man følte, man var der.
Jeg har ikke rigtig noget kritik til bogen, men det blev stadig ikke min ynglingsbog. Jeg giver den

# data[].attributes.body
Bogen handler om en dreng ved navn Conor. Hans mor er syg og er ved at dø. Hver aften klokken 00.07 kommer et monster og besøger ham. Den siger, at den vil fortælle 3 historier, og så skal Conor fortælle den sidste, og det skal være sandheden. Conors mor får det værre og værre, men han håber stadig på det bedste. Under forløbet skal Conor bo hos sin mormor, som han ikke kan lide. Conor får tit et slemt mareridt. Det er tit derfor, han vågner klokken 00.07.

# data[].attributes.body
Ydre:
Monster optræder som et takstræ i bogen. Han forklarer selv, at han er hele naturen, og at han altid har været det. Hver aften klokken 00.07 bliver han til en kæmpe på 10-15 meter. Han er stadig lavet af træ, selvom han bliver til en kæmpe.

Indre:
Jeg vil selv beskrive ham som et hjælpsomt væsen. Han prøver nemlig at hjælpe Conor, selvom Conor ikke er så arbejdsom. Selvom han også kan fremstå uhyggelig, skræmmende og dramatik, har han stadig gode intentioner. Han skræmmer Conor og virker lidt dramatisk, med de historier han fortæller. Han siger også, han vil spise Conor, men han prøver stadig at hjælpe ham.

Jeg tror, monstret er Conor selv. Ingen kan se det udover Conor. Det virker også for urealistisk til, at være et rigtigt monster.

# data[].attributes.body
Ydre:
Bogen siger ikke rigtig noget om Conors udseende. Der er nogle billeder, men de viser det ikke så godt. Jeg ser selv Conor som en spinkel dreng. Måske med mørkebrunt hår og brune øjne.

Indre:
Conor er meget bange for fremtiden, selvom han ikke viser det. Sidst i bogen siger han, at han bare vil have det overstået med sin mor. Jeg kan også forestille mig, at han er i meget smerte, fordi hans mor er syg. Selvom han prøver ikke at vise, at han er trist, ville jeg selv sige, han faktisk er meget stærk. Det er hårdt, hvis man mister sine forældre.

# data[].attributes.body
Ydre:
Bogen siger, at mormor farver sit hår. Hun er ikke ligesom andre mormødre, og så går hun i spadseredragter. Jeg vil selv tro, at hun har mellemkort hår.

Indre:
Jeg vil forklare mormor som forfængelig. Hun vil ikke lade Conor røre noget i hendes hus,  og så virker hun hele tiden sur. Hun er også meget kontrollerende. Hun blander sig i, at Conor ordner køkkenet, fordi hun ikke synes, det er normalt, at drenge på den alder gør sådan noget. Hendes hus er også helt rent hele tiden, så Conor må ikke røre noget. Hun siger selv, at den eneste ting, hende og Conor har til fælles, er Conors mor, og hende elsker hun rigtig meget.

# data[].attributes.body
Ydre:
Bogen siger, at mor er syg og skaldet. Jeg regner med, at hun har kræft. Hun er meget tynd og svag. I starten af bogen hører man om, at mor kommer ned af trappen uden tørklæde med kun sin skallede isse. Senere hører man, at hun har tørklæde på.

Indre:
Hun er meget syg og svækket for kræfter. Man følger hendes sygdomsforløb i bogen, og det bliver hele tiden værre og værre. Hun lyver også for Conor. Hun siger, at hun vil blive rask, og at hun tror på behandlingen, og hun virker stadig meget glad og forhåbningsfuld. Hun holder hovedet oppe, selvom det er hårdt.

Mest indtryk:
Jeg vil nok sige, at mor gjorde mest indtryk på mig, fordi hun var så opløftende og livsglad lige til det sidste.

# data[].attributes.body
Ydre:
Bogen siger heller ikke rigtig noget om Harrys udseende. Den siger, at han mobber Conor, så jeg ser ham som en stor dreng. Jeg ser ham også med mørkebrunt hår og brune øjne.

Indre:
Harry mobber Conor. Nogen ville sige, det viser, han er smart og populær, men jeg synes, det er et tegn på svaghed. Han er måske usikker, og det skal så gå ud over andre. Han er også sammen med 2 drenge. Jeg vil ikke kalde det venner, fordi jeg tror, at de kun er sammen med Harry, fordi de er bange for ham. Han virker tarvelig, streng og selvisk ved det, han gør mod Conor.